Transformarea mc în kWh se face înmulțind numărul de metri cubi înregistrați cu PCS ( Puterea Calorică Superioară). PCS reprezintă cantitatea de căldură degajată prin arderea unui metru cub de gaze naturale în aer. Aceasta este exprimată în kWh/mc și poate varia în funcție de mulți factori, ca de exemplu compoziția chimică a gazelor sau sursa lor de proveniență. Valoarea PCS variază în general între 9.7 și 11.5 kWh, în funcție de zona din România unde este calculată.